نیجریه‌ده، ترور تشکیلاتی بوکو حرام طرفین‌دن، یاتیلی اوخودوغو اورتا مکتب‌دن قاچیریلان آمینه آلی تاپیلدی.
دونیانی دهشته سالان مکتب باسقی‌نیندا قاچیریلان 219 قیز شاگیرددن بیری اولان امینه‌نین، کامرون مرزی یاخینلیغیندا، بوکو حراما قارشی موباریزه ائدن کوروجولار تاپدی.
آمینه‌نین بیر یاشیندا بیر اوشاغی اولدوغو دا آچیقلاندی.
قیزلاری‌نین اولدوغونو اؤیرنن عائله، سئوینجه بوغولدو.
نیجریه‌ده اونلارلا آنا-آتا، ترور تشکیلاتی بوکو حرامین ایکی ایل اوّل رئاللاشدیردیغی مکتب باسقینی‌نین آغری‌سینی یاشاییر.
عائله‌لر، قاچیریلان قیزلارین تاپیلماسی اوچون "قیزلاریمیزی گئری گتیرین" آدلی بیر کامپانیا باشلاتدی.
آجیلی عائله‌لر، آیلاردیر اومیدله، قیزلاری‌نین تشکیلاتین الین‌دن آزاد گؤزلییر.
غرب طرزی تحصیله قارشی چیخان ترور تشکیلاتی بوکو حرام تئز-تئز مکتب‌لره باسقین‌لار تشکیل ائدیر.
